**Līgums Nr. FM VID 2023/205**

**Dzelzceļa vagonu videonovērošanas sistēmas remonts**

**Valsts ieņēmumu dienests**, tā ģenerāldirektor\_\_ \_\_\_\_\_\_\_\_\_\_\_\_\_\_ personā, kura rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs vai VID), no vienas puses, un

***Izvēlētā pretendenta nosaukums***, tās \_\_\_\_\_\_\_\_\_\_\_\_\_ personā, kur\_ rīkojas saskaņā ar statūtiem (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, pamatojoties uz atklāta konkursa Nr. FM VID 2023/205 “Dzelzceļa vagonu videonovērošanas sistēmas remonts” rezultātiem, noslēdz šādu līgumu (turpmāk – Līgums):

1. **LĪGUMA PRIEKŠMETS**
   1. Pasūtītājs uzdod un Izpildītājs apņemas saskaņā ar Līguma un tā pielikumu noteikumiem veikt Pasūtītāja rīcībā esošo dzelzceļa vagonu videonovērošanas sistēmu (turpmāk – VNS) remontu Indras, Kārsavas un Zilupes muitas kontroles punktos (turpmāk – Pakalpojums).
   2. VNS atrašanās vietas:
      1. Indras muitas kontroles punktā. - MKP adrese: Blaževiča iela 2b, Indras pag., Krāslavas novads. - Kameras atrodas: Indras dzelzceļa stacijā uz rampas;.
      2. Kārsavas muitas kontroles punktā. - MKP adrese: Bozovas ciems, Malnavas pagasts, Kārsavas novads. - Kameras atrodas: Kārsavas dzelzceļa stacijā uz rampas;
      3. Zilupes muitas kontroles punktā. - MKP adrese: Stacijas iela 2, Zilupe, Zilupes novads. - Kameras atrodas: Zilupes dzelzceļa stacijā uz rampas;
2. **LĪGUMA SUMMA UN NORĒĶINU KĀRTĪBA**
   1. Līguma kopējā summa ir **9 999,00 EUR** (deviņi tūkstoši deviņi simti deviņdesmit deviņi euro un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts atsevišķi saskaņā ar spēkā esošajiem normatīvajiem aktiem. PVN tiek aprēķināts un maksāts papildus saskaņā ar spēkā esošajiem normatīvajiem aktiem.
   2. Līguma 2.1.apakšpunktā noteiktajā summā ir ietvertas visas izmaksas, kas saistītas ar VNS remontam izmantojamo detaļu un materiālu izmaksām, diagnostikas izmaksām, transporta izdevumiem, darbaspēka izmaksām, remontdarbu un izmantoto detaļu garantijas nodrošināšanas izmaksām, nodokļiem, izņemot PVN, un nodevām, izdevumiem nepieciešamo atļauju/licenču saņemšanai no trešajām personām, konsultācijas izmaksas un visām citām izmaksām, kas nepieciešamas līguma savlaicīgai un kvalitatīvai izpildei
   3. Remonta darbu stundas cenā ietvertas visas izmaksas, kas saistītas ar VNS remontu (tāmes sagatavošanas, darbaspēka izmaksas, nodokļu (izņemot PVN), nodevu, konsultāciju sniegšanas izmaksas, u.tml. izmaksas), izņemot remontam izmantojamo materiālu un detaļu izmaksas, par kurām tiek veikta samaksa saskaņā ar Izpildītāja un Pasūtītāja pilnvaroto personu saskaņotu remonta darbu tāmi, kā arī citas ar remonta savlaicīgu un kvalitatīvu izpildi saistītās izmaksas. Remonta darba stundās tiek ietvertas tās stundas, kuras Izpildītāja speciālisti tieši pavada VNS atrašanās vietās un veic VNS remontdarbus.
   4. Diagnostikas cenā ir ietvertas visas izmaksas, kas saistītas ar VNS diagnostiku, darbaspēka izmaksas, nodokļi (izņemot PVN), nodevas, izmaksas nepieciešamo atļauju iegūšanai no trešajām personām, konsultāciju izmaksas, defektu novēršanas izmaksas diagnostikas laikā veicot remontu, kura veikšanai nav nepieciešama detaļu nomaiņa, kā arī citas ar diagnostikas savlaicīgu un kvalitatīvu izpildi saistītās izmaksas.
   5. Transporta cenā ir ietvertas visas izmaksas, kas saistītas ar Izpildītāja speciālistu ierašanos attiecīgajā VNS atrašanās vietā un nokļūšanu atpakaļ – transportlīdzekļu degvielas izmaksas, transportlīdzekļu amortizācijas izmaksas, nepieciešamās apdrošināšanas izmaksas un visas citas izmaksas, kas saistītas ar Pretendenta speciālistu ierašanos attiecīgajā VNS atrašanās vietā.
   6. Transporta izmaksas tiek segtas 1 (vienu) reizi par katru Pasūtītāja pilnvarotās personas diagnostikas pieteikšanas reizi un 1 (vienu) reizi par katru saskaņotu remontdarbu veikšanu neatkarīgi no diagnostikai un/vai remontdarbu veikšanai nepieciešamo braucienu skaita.
   7. Detalizētas Līguma priekšmeta cenas ir norādītas Līguma 2.pielikumā.
   8. Pasūtītājs par veikto Pakalpojumu samaksu veic 30 (trīsdesmit) dienu laikā pēc Pakalpojuma nodošanas-pieņemšanas akta abpusējas parakstīšanas un rēķina, kurā tiek norādīti arī izmantotie materiāli, detaļas un to cenas, transporta izmaksas, saņemšanas, naudu pārskaitot uz Izpildītāja norēķinu kontu bankā. Līgumā noteiktie rēķini ir sūtāmi uz Pasūtītāja elektronisko pasta adresi: FP.lietvediba@vid.gov.lv un uz Līguma 9.1.1.apakšpunktā norādītās Pasūtītāja pilnvarotās personas elektronisko pasta adresi, e-rēķini ir sūtami uz e-adresi EINVOICE\_VID@ 90000069281. Puses vienojas, ka rēķini var tikt sagatavoti arī elektroniski un ir derīgi bez paraksta, ja tie ir sagatavoti atbilstoši Latvijas Republikā spēkā esošajos normatīvajos aktos noteiktajām prasībām. Par samaksas brīdi uzskatāms naudas pārskaitīšanas datums no Pasūtītāja norēķinu konta.
   9. Samaksu Pasūtītājs veic saskaņā ar Līguma 2.pielikumā noteiktajām VNS diagnostikas reizes vai remonta darbu stundas, kā arī transporta izmaksu cenām. Par remontā izmantoto materiālu un detaļu cenām Puses vienojas, Pušu pilnvarotajām personām saskaņojot Līguma 3.3.apakšpunktā minēto tāmi.
   10. Līguma 2.pielikumā Pakalpojuma cenas ir norādītas, paredzot prognozējamo cenu svārstību risku, un ir nemainīgas visā Līguma darbības laikā. Samaksu Pasūtītājs veic saskaņā ar Līguma 2.pielikumā noteiktajām Pakalpojuma cenām.
   11. VNS skaita samazinājums un/vai Iekrāvēju atrašanās vietas maiņa nevar būt par pamatu Pakalpojuma cenas izmaiņai.
   12. Pasūtītājam nav pienākuma izlietot visu Līguma 2.1.apakšpunktā norādīto Līguma kopējo summu pasūtot Pakalpojumus Līguma darbības laikā.
   13. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski piegādāto Preču apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 5.9.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

**3. PAKALPOJUMA SNIEGŠANAS KĀRTĪBA**

**3.1.** Pasūtītāja pilnvarotā persona nosūta Izpildītāja pilnvarotai personai uz Līgumā 9.1.2.apakšpunktā norādīto elektroniskā pasta adresi Pakalpojuma pieteikumu, kurā norāda veicamo Pakalpojumu - diagnostikas un remonta nodrošināšanu un objekta adresi.

**3..2.** Iepriekš saskaņojot noteiktu ierašanās laiku ar Pasūtītāja pilnvaroto personu, Izpildītājs nodrošina speciālistu ierašanos VNS atrašanās vietā, 5 (piecu) darba dienu laikā pēc Pasūtītāja pilnvarotās personas pieteikuma nosūtīšanas dienas. Izpildītājs veic VNS diagnostiku 2 (divu) darba dienu laikā.

**3.3.** Ja VNS bojājumus nevar novērst bez detaļas nomaiņas, tad pēc VNS diagnostikas 1 (vienas) dienas laikā Izpildītājs sagatavo un iesniedz Pasūtītāja pilnvarotajai personai VNS remonta tāmi, konstatēto VNS darbības traucējumu vai bojājumu novēršanai, un nodošanas-pieņemšanas aktu par veiktajiem diagnostikas darbiem.

**3.4.** Ja VNS diagnostikas laikā VNS darbības traucējumi tiek novērsti bez detaļu remonta vai nomaiņas. Izpildītājs veic VNS darbības pārbaudi. Par diagnostikas darbiem pēc tās veikšanas attiecīgo darbu nodošanas-pieņemšanas aktu vizē MKP muitas virsuzraugs vai virsuzrauga vietnieks, vai maiņas vadītājs un elektroniski paraksta Pasūtītāja pilnvarotā persona un Izpildītāja pilnvarotā persona. Aktā norāda līguma numuru, Izpildītāju, Pasūtītāju, darbu veikšanas vietu, izpildes laiku (gads, diena, mēnesis), veiktās darbības, VNS darbības pārbaudes rezultātus. Apmaksa tiek veikta tikai par diagnostiku un transportu

**3.5.** Remontu ar detaļu nomaiņu un vai remontu Izpildītājs drīkst veikt tikai pēc remonta tāmes saskaņošanas. Pasūtītāja pilnvarotā persona ir tiesīga nesaskaņot remonta tāmi, šinī gadījumā samaksājot Izpildītājam tikai diagnostikas un transporta izdevumus.

**3.6.** Izpildītājs nodrošina VNS bojājumu novēršanu 5 (piecu) darba dienu laikā no VNS remonta tāmes saskaņošanas dienas. Ja saskaņā ar Pasūtītāja pilnvaroto personu saskaņoto VNS remonta tāmi VNS bojājumu novēršanai nepieciešama rezerves daļu pasūtīšana, Izpildītājs nodrošina VNS bojājumu novēršanu, ievērojot ar Pasūtītāja pilnvaroto personu saskaņoto remonta izpildes termiņu.

**3.7.** Pēc VNS remonta veikšanas Izpildītājs veic to darbības pārbaudi. Par remonta darbiem pēc tās veikšanas attiecīgo darbu nodošanas-pieņemšanas aktu vizē MKP muitas virsuzraugs vai virsuzrauga vietnieks, vai maiņas vadītājs un elektroniski paraksta Pasūtītāja pilnvarotā persona un Izpildītāja pilnvarotā persona. Aktā norāda līguma numuru, Izpildītāju, Pasūtītāju, darbu veikšanas vietu, izpildes laiku (gads, diena, mēnesis), remonta tāmes datumu un numuru un VNS darbības pārbaudes rezultātus saskaņā ar tehniskā piedāvājuma noteikumiem.

**3.8.** Par remonta laikā nomainītajām rezerves daļām Izpildītājs iesniedz Pasūtītājam tehnisko dokumentāciju, kas apliecina garantiju, ja to pieprasa Pasūtītāja pilnvarotā persona.

**3.9.** Izpildītājs nodrošina Pasūtītājam bezmaksas konsultācijas pēc vajadzības pa tālruni, e-pastu vai klātienē uz vietas remontdarbu laikā

**4. GARANTIJAS NOTEIKUMI**

**4.1.** Izpildītājs VNS remontam nodrošina 12 (divpadsmit) mēnešu garantiju no VNS remonta nodošanas-pieņemšanas akta abpusējas parakstīšanas dienas, izņemot gadījumu, ja Izpildītājs nav vainojams, ka VNS rodas bojājumi.

**4.2.** Izpildītājs nodrošina VNS remonta ietvaros izmantotajām rezerves daļām un materiāliem ražotāja noteikto garantiju, bet ne mazāk kā 12 (divpadsmit) mēnešu garantiju no VNS remonta nodošanas-pieņemšanas akta abpusējas parakstīšanas dienas . Izpildītājs iesniedz Pasūtītājam remonta laikā nomainīto rezerves daļu un materiālu garantiju apliecinošos dokumentus, ja to pieprasa Pasūtītāja pilnvarotā persona.

**4.3.** Garantijas laikā Izpildītājs bojājumu novēršanu un rezerves daļu vai materiālu nomaiņu veic bez maksas, informējot par ierašanās laiku attiecīgo muitas kontroles punktu.

4.4. Garantijas laikā Izpildītājs bojājumus, trūkumus un nepilnības novērš 5 (piecu) darba dienu laikā no Pasūtītāja pilnvarotās personas pieteikuma nosūtīšanas dienas. Nepieciešamības gadījumā (piemēram, detaļu pasūtīšana) ar Pasūtītāju var saskaņot ilgāku izpildes termiņu.

4.5. Visi Līguma garantijas noteikumi attiecas uz garantijas darbības laikā neierobežotu reižu skaitu nomainītajām rezerves daļām un materiāliem un veiktajiem VNS remontiem

**5. PUŠU ATBILDĪBA**

**5.1.** Pasūtītājs prasa un Izpildītājs maksā līgumsodu 20,00 EUR (divdesmit *euro* un 00 *centi*) apmērā par katru nokavēto dienu par Līguma 3.2, un 3.6..apakšpunktā un remonta tāmē noteiktā termiņa nokavējumu, līgumsoda pieaugums apstājas sasniedzot 10% (desmit procentus) no VNS diagnostikas vai remonta izmaksu apmēra summas.

**5.2.** Pasūtītājs prasa un Izpildītājs maksā līgumsodu 10,00 EUR (desmit *euro* un 00 *centi*) apmērā par katru nokavēto dienu par Līguma 3.3. apakšpunktā noteiktā termiņa nokavējumu, līgumsoda pieaugums apstājas sasniedzot 10% (desmit procentus) no VNS remonta izmaksu apmēra summas.

**5.3.** Pasūtītājs prasa un Izpildītājs maksā līgumsodu 20,00 EUR (divdesmit *euro* un 00 *centi*) apmērā par katru nokavēto dienu par Līguma 4.6.apakšpunktā noteiktā garantijas termiņa laikā atklājušos VNS bojājuma novēršanas termiņa nokavējumu līgumsoda pieaugums apstājas sasniedzot 10% (desmit procentus) no Līguma 2.1.apakšpunktā minētās summas;

**5.4.** Par Līguma 7.punktā norādīto ziņu prettiesisku izpaušanu Pasūtītājs prasa un Izpildītājs maksā līgumsodu 500,00 EUR (pieci simti *euro* un 00 centi) apmērā par katru gadījumu.

**5.5.** Par Līguma 2.7.apakšpunktā norādītā samaksas termiņa neievērošanu Izpildītājs prasa un Pasūtītājs maksā līgumsodu 0,1% (viena desmitā daļa no procenta) apmērā no savlaicīgi nesamaksātās summas par katru nokavēto maksājumu dienu, bet ne vairāk kā 10 % (desmit procentu) apmērā no pieņemtā un nesamaksātā Pakalpojuma vērtības.

**5.6.** Pusēm ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies Puses prettiesiskas darbības vai bezdarbības rezultātā, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem.

**5.7.** Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta. Līgumsodu aprēķina no attiecīgās summas bez PVN.

**5.8.** Līgumsoda samaksa neatbrīvo Puses no Līguma saistību izpildes un zaudējumu atlīdzināšanas.

**5.9.** Izpildītājs 2 (divu) darba dienu laikā rakstveidā informē Pasūtītāju:

**5.9.1.** par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);

**5.9.2.** ja mainās Izpildītāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: https://info.ur.gov.lv/#/data-search nav publicēta.

**5.10.** Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas

**6. LĪGUMA DARBĪBAS TERMIŅŠ**

**6.1.** Līgums stājas spēkā ar pēdējā pievienotā droša elektroniskā paraksta un tā laika zīmoga datutu**.**

**6.2.** Pasūtītājs pasūta Līguma 1.1.apakšpunktā minētā Pakalpojuma sniegšanu 3 (trīs) gadus no Līguma spēkā stāšanās dienas vai līdz brīdim, kad ir izlietota Līguma kopējā summa (atkarībā no tā, kurš nosacījums iestājas pirmais).

**6.3.** Līgums ir spēkā līdz Pušu saistību pilnīgai izpildei.

**6.4.** Pusēm ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei.

**6.5.** Pasūtītājam ir tiesības vienpusēji izbeigt Līgumu, rakstiski brīdinot Izpildītāju vismaz 15 (piecpadsmit) dienas iepriekš šādos gadījumos:

**6.5.1.** izpildījums neatbilst Līgumam, šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs;

**6.5.2.** Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;

**6.5.3.** Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;

**6.5.4.**  ir pasludināts Izpildītāja maksātnespējas process vai iestājušies citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;

**6.5.5.** Izpildītājs pārkāpj vai nepilda citu būtisku Līgumā paredzētu pienākumu;

**6.5.6.** Izpildītājs Pasūtītājam nodarījis zaudējumus;

**6.6.** Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam, ja

**6.6.1.** atbilstoši Starptautisko un Latvijas Republikas nacionālo sankciju likumam Līguma 5.9.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

**6.6.2.** ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

**6.7.** Ja Pasūtītājs izbeidz Līguma darbību saskaņā ar Līguma 6.5. vai 6.6.apakšpunkta nosacījumiem Izpildītājam nav tiesības celt nekādas pretenzijas un/vai pieprasīt zaudējumu segšanu no Pasūtītāja saistībā ar Līguma izbeigšanu.

**6.8.** Neskatoties uz Līguma izbeigšanu, Izpildītājs nodrošina piegādātajai Precei Līgumā noteikto garantijas nosacījumu savlaicīgu un kvalitatīvu izpildi, izņemot Līguma 6.6.apakšpunktā noteikto gadījumu.

**7. INFORMĀCIJAS NEIZPAUŽAMĪBA UN FIZISKO PERSONU DATU AIZSARDZĪBA**

**7.1.** Izpildītājs apņemas visā savas sadarbības laikā, kā arī pēc tam neizpaust trešajām personām sakarā ar Līguma izpildi iegūto, tās rīcībā esošo tehnisko, finansiālo un citu informāciju par Pasūtītāju.

**7.2.** Visa informācija, ko Pasūtītājs sniedz Izpildītājam Līguma izpildes laikā, tiek uzskatīta par neizpaužamu un nevar tikt izpausta vai padarīta publiski pieejama bez Pasūtītāja rakstiskas piekrišanas.

**7.3.** Iepriekš minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos, atskaitēs u.tml.) vai ja saskaņā ar Latvijas Republikā spēkā esošajiem normatīvajiem aktiem informāciju pieprasa institūcijas vai organizācijas, kurām uz to ir tiesības.

**7.4.** Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

**7.5.** Par Līguma izpildes laikā iegūtajiem dokumentiem, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai Regulas vai Latvijas Republikas normatīvie akti paredz šādu datu nodošanu. Puses apņemas iznīcināt no otras Puses iegūtos dokumentus, kas satur vai var saturēt fizisko personu datus, ja izbeidzas nepieciešamība tos apstrādāt Līguma izpildes nodrošināšanai. Izpildītājam ir pienākums, sniedzot Pakalpojumu, īstenot atbilstošus tehniskos un organizatoriskos pasākumus, lai ievērotu Regulas un Latvijas Republikas normatīvajos aktos noteiktās prasības attiecībā uz fizisko personu datu aizsardzību.

**8. NEPĀRVARAMA VARA**

**8.1.** Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.

**8.2.** Par nepārvaramu varu netiek uzskatīti Izpildītāja speciālistu nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).

**8.3.** Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

**8.4.** Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

**8.5.** Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

**9. CITI NOTEIKUMI**

**9.1.** Puses vienojas, ka ar Līguma izpildi saistītos jautājumus risinās šādas Pušu pilnvarotās personas:

**9.1.1.** no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

**9.1.2.** no Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**9.2.** Pušu pilnvarotās personas nav pilnvarotas veikt grozījumus un papildinājumus Līgumā un tā pielikumos.

**9.3.** Pasūtītāja un Izpildītāja (to pilnvaroto personu, kas noteiktas Līguma 9.1.apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule, Pusēm ir saistoša tikai tad, ja vēstule sūtīta no Līguma 9.1.apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu un pielikumus. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.

**9.4.** Kādam no Līguma noteikumiem zaudējot spēku Latvijas Republikā spēkā esošo normatīvo aktu grozījumu gadījumā, Līgums nezaudē spēku tā pārejos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.

**9.5.** Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa, faksa numuri, adreses u.c., tad tā nekavējoties, bet ne vēlāk kā 2 (divu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Šajā apakšpunktā minēto paziņojumu no Pasūtītāja puses ir tiesīgs parakstīt patstāvīgās struktūrvienības vadītājs.

**9.6.** Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos vismaz 1 (vienu) mēnesi iepriekš.

**9.7.** Par Līguma grozījumiem, izņemot Līguma 9.5.apakšpunktā noteiktos gadījumus, Puses vienojas rakstiski. Līguma grozījumi ir Līguma neatņemama sastāvdaļa.

**9.8.** Neviena no Pusēm nedrīkst nodot savas tiesības, kas saistītas ar Līgumu, trešajai personai bez otras Puses rakstiskas piekrišanas.

* 1. Strīdus, kas var rasties Līguma izpildes rezultātā vai saistībā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos paredzētajā kārtībā.
  2. Līgums ir sastādīts uz \_\_ (\_\_\_\_) lapām, tā 1.pielikums uz \_\_ (\_\_\_\_) lapām, 2.pielikums uz \_\_ (\_\_\_\_) lapām latviešu valodā elektroniska dokumenta veidā un parakstīts ar drošu elektronisko parakstu.

**10. PUŠU REKVIZĪTI**

|  |  |
| --- | --- |
| **Pasūtītājs**  **Valsts ieņēmumu dienests**  Talejas iela 1, Rīga, LV-1978  reģ. Nr.: 90000069281  tālr.: 67122689  e-pasts: [vid@vid.gov.lv](mailto:vid@vid.gov.lv)  Norēķinu rekvizīti:  Valsts kase  Kods: TRELLV22  Konta Nr.: LV26TREL2130056037000  Amats, vārds, uzvārds | **Izpildītājs**  **Nosaukums**  Adrese  reģ. Nr.:  tālr.:  e-pasts:  Norēķinu rekvizīti:  Kredītiestāde  Kods:  Konta Nr.:  Amats, vārds, uzvārds |

**1.pielikums**

Līgumam Nr. FM VID 2023/205

Dokumenta datums ir tā

elektroniskās parakstīšanas datums

**Dzelzceļa vagonu VIDEONOVĒROŠANAS SISTĒMAS SASTĀVS**

**Valsts ieņēmumu dienests**, tā ģenerāldirektor \_\_\_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar likumu “Par Valsts ieņēmumu dienestu” (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_\_\_\_\_ personā, kur\_\_ rīkojas saskaņā ar statūtiem (turpmāk – Izpildītājs), no otras puses,

abi kopā saukti arī kā Puses, bet atsevišķi kā Puse, pamatojoties uz publiskā iepirkuma “Dzelzceļa vagonu videonovērošanas sistēmas remonts”, iepirkuma identifikācijas Nr. FM VID 2023/205, rezultātiem, vienojas par šādu dzelzceļa vagonu VNS sastāvu:

**Indra, Kārsava un Zilupes videonovērošanas sistēmas (turpmāk – VNS)**

1. **Indras VNS sastāv no:**
   1. Videokameras DAHUA IPC-HFW5442T-ASE
   2. Senstar Symphony programmatūra video glabāšanai uz datora bāzes (NVR)
   3. Optiskais datu pārraides savienojums starp kamerām un NVR.
   4. Kameras elektrības pieslēgums
2. **Kārsavas un Zilupes VNS sastāv no:**
   1. Videokameras AXIS1405Z
   2. Senstar Symphony programmatūra video glabāšanai uz datora bāzes (NVR)
   3. Optiskais datu pārraides savienojums starp kamerām un NVR.
   4. Kameras elektrības pieslēgums

**Pušu paraksti:**

|  |  |
| --- | --- |
| Pasūtītājs:  **Valsts ieņēmumu dienests**  Ģenerāldirektor\_ \_\_\_\_\_\_\_\_\_\_\_\_\_ | Izpildītājs:  **Nosaukums**  Amats, vārds, uzvārds |

2.pielikums

Līgumam Nr. FM VID 2023/202

Dokumenta datums ir tā

elektroniskās parakstīšanas datums

**PAKALPOJUMA CENAS**

**Valsts ieņēmumu dienests**, tā ģenerāldirektor \_\_\_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar likumu “Par Valsts ieņēmumu dienestu” (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_\_\_\_\_ personā, kur\_\_ rīkojas saskaņā ar statūtiem (turpmāk – Izpildītājs), no otras puses,

abi kopā saukti arī kā Puses, bet atsevišķi kā Puse, pamatojoties uz publiskā iepirkuma “Dzelzceļa vagonu videonovērošanas sistēmas remonts”, iepirkuma identifikācijas Nr. FM VID 2023/205, rezultātiem, vienojas par šādām Pakalpojuma cenām:

*Līguma pielikums tiks papildināts atbilstoši Uzaicinājumam un izvēlētā pretendenta finanšu piedāvājumam.*

**Pušu paraksti:**

|  |  |
| --- | --- |
| Pasūtītājs:  **Valsts ieņēmumu dienests**  Ģenerāldirektor\_ \_\_\_\_\_\_\_\_\_\_\_\_\_ | Izpildītājs:  **Nosaukums**  Amats, vārds, uzvārds |